অল-এশিয়ান ইন্টারভার্সিটি ডিবেটিং চ্যাম্পিয়নশিপ
অল-এশিয়ান ইন্টারভার্সিটি ডিবেটিং চ্যাম্পিয়নশিপ (ইংরেজি: All-Asian Intervarsity Debating Championships) (সক্রিয়: ১৯৯৪ - ২০০৯) ছিল এশিয়ার বিশ্ববিদ্যালয়ের দলগুলির জন্য একটি বার্ষিক বিতর্ক প্রতিযোগিতা। ২০০৪-০৫ সালের দিকে সংগঠনটির মধ্যে আন্তঃকলহ দেখা দেয় ফলে ২০০৫ সালে এশিয়ান ইউনিভার্সিটি ডিবেটিং চ্যাম্পিয়নশিপ (ইংরেজি: Asian Universities Debating Championship - AUDC) নামে নতুন একটি সংগঠন প্রতিষ্ঠা কর হয়। ২০০৫ থেকে ২০০৯ পর্যন্ত সংগঠনটি দুটি তাদের আয়োজন আলাদা আলাদা ভাবে করতে থাকে। তবে পরবর্তীতে নানা টানাপড়নের মধ্যে দিয়ে ২০০৯ সালে ঢাকার ইস্ট ওয়েস্ট ইউনিভার্সিটির আয়োজনে কাউন্সিল সভায় সিদ্ধান্ত নেওয়া হয় যে পরের বছর দুটি টুর্নামেন্ট একত্রিত হবে এবং এই নতুন সংগঠনের হবে সম্মিলিত এশীয় বিতর্ক চ্যাম্পিয়নশিপ।